סטיבן אוג

סטיבן אוג (באנגלית: Steven Ogg; נולד ב-4 בנובמבר 1973) הוא שחקן קנדי, הידוע בעיקר בזכות תפקידו כטרבור פיליפס במשחק הווידאו Grand Theft Auto V, ועל גילום דמותו של סיימון בסדרת הטלוויזיה הפוסט-אפוקליפטית "המתים המהלכים". אוג ידוע גם בזכות הופעותיו בסדרות כמו "וסטוורלד", "סמוך על סול" ו"רכבת הקרח", והוא מוכר ביכולתו לגלם דמויות מורכבות ואינטנסיביות.

 ראשית חייו 
סטיבן אוג נולד בקלגרי, אלברטה, קנדה, ב-4 בנובמבר 1973.

 קריירה 
 קריירה מוקדמת 
סטיבן אוג החל את דרכו המקצועית בתיאטרון, והקדיש שנים רבות להופעות על הבמות. בתחילת שנות ה-90 עבר לניו יורק סיטי, שם החל להופיע בתפקידים קטנים בקולנוע ובטלוויזיה. הופעת הבכורה הקולנועית שלו הייתה בשנת 1999 בקומדיה הרומנטית "Giving It Up", ולאחריה השתתף בסדרות טלוויזיה פופולריות כמו "חוק וסדר" (2000) ו"משמרת שלישית" (2001). בשנת 2008 נכנס אוג לראשונה לתחום משחקי הווידאו, כשדיבב את דמותו של ויני במשחק "Alone in the Dark".

 הפריצה עם GTA V 
השינוי המשמעותי ביותר בקריירה של סטיבן אוג הגיע בשנת 2013, כאשר נבחר לגלם את דמותו של טרבור פיליפס במשחק הווידאו Grand Theft Auto V (GTA V) של חברת רוקסטאר גיימס. תפקיד זה היה מורכב ודרש מאוג לא רק דיבוב קולי, אלא גם ביצוע מלא באמצעות לכידת תנועה (Motion Capture), מה שאפשר לו להעניק לדמות עומק והבעה פיזית עשירה.
טרבור פיליפס, פסיכופת אלים ובלתי צפוי אך גם בעל רגעים של נאמנות ומורכבות רגשית, הפך במהרה לאחת הדמויות האייקוניות בתולדות משחקי הווידאו. הביצוע של אוג זכה לשבחים מצד המבקרים והשחקנים כאחד, שציינו את יכולתו להפוך דמות כה קיצונית לאמינה. הופעתו במשחק זיכתה אותו במועמדויות לפרסים יוקרתיים, כולל פרס באפט"א למשחקים בקטגוריית "השחקן הטוב ביותר בתפקיד ראשי".

ההצלחה של GTA V, שהפך לאחד ממשחקי הווידאו הנמכרים ביותר בכל הזמנים, ולביצועים של אוג בו, פתחה בפניו דלתות רבות בתעשיית הבידור. תפקיד זה הפך אותו לדמות מוכרת בקנה מידה עולמי והיווה נקודת מפנה בקריירה שלו, שהובילה אותו לתפקידים בולטים נוספים בטלוויזיה ובקולנוע.
 לאחר GTA V 
לאחר הצלחתו הגדולה כטרבור פיליפס ב-Grand Theft Auto V, סטיבן אוג המשיך לבסס את מעמדו כשחקן מבוקש בתעשיית הבידור, וקיבל מספר תפקידים בולטים בסדרות טלוויזיה וסרטי קולנוע.
אחד מתפקידיו הבולטים והמוכרים ביותר של אוג לאחר GTA V היה דמותו של סיימון בסדרת הדרמה הפוסט-אפוקליפטית "המתים המהלכים". סיימון, חבר ב"מושיעים" וסגנו של ניגן, התאפיין באכזריותו, אוג גילם את הדמות החל מהעונה השישית ועד העונה השמינית (2016–2018), וזכה לשבחים על יכולתו להציג רוע מחושב לצד רגעים של הומור סרקסטי.

 פילמוגרפיה 
+ פילמוגרפיה שנה כותרת תפקיד הערות סרטים 1999 Giving It Up צלם אופנה 2002 Thumbsucker באדי פלוטו סרט קצר 2003 The Rookie בלש סרט קצר 2008 Alone in the Dark II ויני 2013 Out for Blood סרט קצר 2015 He Never Died אלן 2015 Blackwell קולין 2016 Cured רוד סרט קצר 2017 Axiom סרט קצר 2017 Rememory אורסון 2018 Sollers Point קית' 2018 The Wolf and the Lion סרט קצר 2019 The Short History of the Long Road קלינט 2019 The Act סטיבן סרט קצר 2020 Solitary קופר 2021 The Long Night ג'ורג' 2022 American Carnage קרוק 2024 The Good Half דין סדרות טלוויזיה 2000 חוק וסדר מארק וייט פרק אחד: "Fools for Love" 2001 משמרת שלישית שיין פרק אחד: "A Hero's Calls" 2002 The Dead Zone מארק ג'ונסון פרק אחד: "Zion" 2003 תיקים באפלה קצין פרק אחד: "The Truth" (ללא קרדיט) 2013 Unforgettable לאון פרק אחד: "New Hundred" 2013 Person of Interest טאקו פרק אחד: "Reasonable Doubt" 2014 Broad City מיכאל פרק אחד: "The Matrix" 2014 Murdoch Mysteries ג'ק אקארד פרק אחד: "Shipwreck" 2014 The Escort וורן סרט טלוויזיה 2015 CSI: Cyber טרוי גילס פרק אחד: "The Evil Twin" 2016–2018 המתים המהלכים סיימון תפקיד חוזר (13 פרקים) 2016–2022 וסטוורלד רבוס תפקיד חוזר (6 פרקים) 2016–2020 סמוך על סול סוביה / "מר קייג'" 4 פרקים 2017 אוק קיי.או! בואו נהיה גיבורים (OK K.O.! Let's Be Heroes) פרופסור ונומוס / שונדיינג דיבוב (12 פרקים) The Tick ברוס פרק אחד: "The Terror" 2018 שושלת לוקה פרק אחד: "Our Lips Are Sealed" 2019 The Walking Dead: Rick Grimes' Legacy סיימון סרט תיעודי The Walking Dead: The Journey So Far סיימון סרט תיעודי 2020–2022 רכבת הקרח פייק 18 פרקים 2021 הרשימה השחורה דייב קיבל פרק אחד: "The Fribourg Confidential" 2023 Gen V פרופסור וואנק פרק אחד: "The Whole Truth"2024זאת פלורידה, אחי (אנ')ג'ףפרק: "Mermaids"2025תחייהבליין אייבל8 פרקים משחקי וידאו 2008 Alone in the Dark ויני דיבוב 2013 Grand Theft Auto V טרבור פיליפס דיבוב ולכידת תנועה The Division 2 אייזק בריגס דיבוב

 פרסים ומועמדויות 
+ פרסים ומועמדויות שנה פרס קטגוריה יצירה תוצאה 2013 פרסי VGX שחקן הקול הטוב ביותר Grand Theft Auto V  2014 פרסי באפט"א למשחקים הופעה הטובה ביותר במשחק Grand Theft Auto V  2014 פרסי Behind the Voice Actors הופעת הקול הטובה ביותר על ידי שחקן ראשי Grand Theft Auto V  2014 פרסי Behind the Voice Actors הופעת הקול הטובה ביותר על ידי אנסמבל Grand Theft Auto V 

 חיים אישיים 
אוג הוא אב חד הורי ומגדל בן בשם בודהי (Bodhi), רכבו האישי של דמותו טרבור פיליפס ב-"Grand Theft Auto V" נקרא על שם בנו.

 קישורים חיצוניים 

 הערות שוליים 

קטגוריה:שחקני קולנוע וטלוויזיה קנדים
קטגוריה:ילידי 1973